ઓમ્ મંગલમ્ સિંગલમ્

ઓમ્ મંગલમ્ સિંગલમ્ એ ૨૦૨૨ની ગુજરાતી રોમેન્ટિક હાસ્ય ફિલ્મ છે જેનું નિર્દેશન સાંદીપ પટેલ દ્વારા કરવામાં આવ્યું છે. તેમાં મલ્હાર ઠાકર, આરોહી પટેલ, તત્સત મુનશી, ભામિની ઓઝા ગાંધી, દર્શન જરીવાલા અને નિસર્ગ ત્રિવેદી મુખ્ય ભૂમિકામાં છે.

 સારાંશ 
બાળપણના મિત્રો અને પ્રેમીઓ લગ્ન કરવા તૈયાર છે. પરંતુ તે પહેલા "સિંગલ" હોવાનો અનુભવ પણ કરવા માંગે છે.

 કલાકારો 
ફિલ્મમાં નીચેના કલાકારો છે:

 સિદ્ધાર્થ તરીકે મલ્હાર ઠાકર
 વાણી તરીકે આરોહી પટેલ
 ઈશિતા તરીકે ભામિની ઓઝા ગાંધી
 મેક્સ તરીકે તત્સત મુનશી
 દર્શન જરીવાલા
 નિસર્ગ ત્રિવેદી
 આરતી પટેલ
 સંજય ગલસર
 દેવાંગી
 રવિ ગોહિલ
 જૈની શાહ
 નિલેશ પરમાર
 રેહાન મેઘાણી

 નિર્માણ 
ઠાકર અને આરોહી અગાઉ ૨૦૧૭માં સાંદીપ પટેલ દ્વારા નિર્દેશિત રોમેન્ટિક કોમેડી ફિલ્મ લવની ભવાઈમાં જોવા મળ્યા હતા. આ ફિલ્મ માટે આ સૌ ફરીવાર એક સાથે આવ્યા. આ ફિલ્મનું ફિલ્માંકન અમદાવાદ અને પોળોના જંગલોમાં થયું હતું.

 સંગીત 

ઓમ્ મંગલમ્ સિંગલમ્ નું સંગીત સચિન-જીગરની જોડીએ આપ્યું છે. 

 રજૂઆત 
આ ફિલ્મના પોસ્ટર અને ટ્રેલર અનુક્રમે ૧૩ અને ૧૪ ઓક્ટોબર ૨૦૨૨ના રોજ રજૂ કરવામાં આવ્યા હતા. આ ફિલ્મ ૧૮ નવેમ્બર ૨૦૨૨ના રોજ રજૂ થઈ હતી.

 આવકાર 
ધ ટાઈમ્સ ઓફ ઈન્ડિયાનાના યેશા ભટ્ટે તેને ૫માંથી ૪ રેટિંગ આપ્યું છે. તેણીએ અભિનય, વાર્તા, કથાવસ્તુ, સંગીત, નૃત્ય અને ગીતોની પ્રશંસા કરી. મિડ-ડે ગુજરાતીના રચના જોશીએ તેને ૫માંથી ૪ રેટિંગ આપ્યું અને દિગ્દર્શક, પટકથા, અભિનય અને સંગીતની પ્રશંસા કરી.

 સંદર્ભ 

 બાહ્ય કડીઓ 


શ્રેણી:ગુજરાતી ચલચિત્ર